
Nzira Dzinobatsira Pakurarama 
Hupenyu Hwemufaro 
Nhanganyaya 
Kurumbidzwa  kwese  ndekwa  Allah,  avo  vane 
rumbidzo  yese.  Uye  ndinopupura  kuti  hapana 
anofanirwa kunamatwa pachokwadi kunze kwaivo  
Allah, vari vega, vasina mubatsiri. Uye ndinopupura 
kuti zvirokwazvo  Muhammad  muranda wavo uye 
Mutumwa wavo. Rugare nemakomborero zvaAllah 
ngazvive  kwaari,  nemhuri  yake,  nemaSwahabah 
ake. 
Zvino  shure  kwaizvozvo:  Zvirokwazvo, 
runyararo  rwemwoyo,  kugadzikana  kwawo 
nemufaro  wavo,  nekubviswa  kwematambudziko 
avo  nekushushikana  kwavo,  ndicho  chinangwa 
chemunhu  wese.  Uye  kuburikidza  nazvo 
panowanikwa  hupenyu  hwakanaka,  uye  mufaro 
waka  nyanyisa  zvinobva  zvazadzikiswa.  Izvi 
zvinoitika  nezvikonzero  zvechitendero, 
nezvikonzero  zvechisikirwo,  nezvikonzero 
zvemabasa.  Uye  hazvigoneke  kuti  zvese  izvi 
zvisangane  pamunhu  mumwechete  kunze 
kwekuvatendi. Asi kune vamwe vasiri ivo(vatendi), 
kunyange vakazviwana kuburikidza neimwe nzira 
nechikonzero  chinoshingaira  kuwanikwa 

nevakachenjera  vavo,  vanenge  vashayiwa  mufaro 
unobva  kune  dzimwe  nzira  dzinobatsira  zvikuru, 
dzakasimba,  uye  dziri  nani  mumararamiro 
nemugumisiro wazvo. 
 
Asi  ndichadudza  mugwaro  rangu  rino 
zvikonzero  zvandinorangarira  zvechinangwa  ichi 
chepamusoro-soro, icho chinovavarirwa nemunhu 
wese. 
 Pakati  pevanhu    pane  avo  vakabudirira  mune 
zvikonzero  zvizhinji  zvacho,  vakararama 
mararamiro  anofadza,  uye  vakararama  hupenyu 
hwakanaka.  Uye  pakati  pavo  pane  avo 
vakakundikana  mazviri  zvese,  vakararama 
mararamiro  enhamo,  uye  vakararama  hupenyu 
hwevanotambudzika.  Uye  pakati  pavo  pane  avo 
vari  pakati  nepakati,  zvichienderana 
nezvavakagoneswa  kubudirira  mazviri.  Uye  Allah 
ndivo  vanogonesa,  vanokumbirwa  rubatsiro 
pakuwana  zvakanaka  zvese,  uye  pakudzivirira 
huipi hwese. 
Chitsauko: Kutenda uye mabasa akanaka 
Chikonzero  chikurusa  cheizvozvo  (chekuwana 
mufaro),  iwo  hwaro  nenheyo  yacho,  Kutenda 
nemabasa  akarurama.  (Aĺlah)  vekumusoro-soro 
vakataura kuti: 

 {Ani nani anoita basa rakanaka, angave murume 
kana  mukadzi,  uye  ari  mutendi,  zvirokwazvo 
tichamupa hupenyu hwakanaka; uye zvirokwazvo 
tichavapa  mubairo  wavo  zvinoenderana 
nezvakanakisisa zvezvavaiita 97} [An-Nahl:97] 
Saka  ivo  Allah  vekumusoro-soro  vakavimbisa 
avo  vanobatanidza  kutenda  pamwe  nemabasa 
akanaka,  hupenyu  hwakanaka  munyika  ino,  uye 
mubairo  wakanaka  munyika  ino  nekumusha 
wekugara zvachose. 
Uye chikonzero cheizvozvo chiri pachena, nekuti 
vatendi  vechokwadi  muna  Allah,  kutenda 
kwakarurama,  kunobereka  mabasa  akarurama, 
nekururamisa  mwoyo  nehunhu,  nehupenyu 
hwepasi  pano  nehupenyu  hwemangwana,  vane 
misimboti  nenheyo  dzavanoshandisa  kutarisana 
nezvose  zvinosvika  kwavari,  zvingava  zviri 
zvikonzero  zvemufaro  nekudakara,  kana 
zvikonzero  zvekunetseka,  kushushikana,  uye 
kusuruvara. 
Vanogamuchira  zvinodikanwa  nemifaro 
nekuzvitambira,  nekuzvitenda,  uye 
nekuzvishandisa  mune  zvinobatsira.  Saka 
vakazvishandisa nenzira iyi, zvinovaunzira kufara 
nekuda kwazvo, nechishuwo chekuramba  zviripo, 
izvo nemakomborero azvo, uye netariro yemubairo 

wevanotenda,  zvinhu  zvikuru  zvinopfuura  mifaro 
iyi mukunaka  kwazvo  nemakomborero azvo, izvo 
zvinova ndizvo zvibereko zvazvo. 
Uyevanosangana  nezvinosuwisa, 
nezvinokuvadza,  nekushushikana  pamwe 
nekusuwa,zvavasingagoni  kunzvenga.  Nekuda 
kweizvi,  vanowana  kubva  kune 
zviratidzozvematambudziko,  kuzvidzivirira 
kunobatsira,  ruzivo  rwehupenyu,  nesimba—
uyekubva  pamoyo  murefu  nekutarisira  mubairo 
kubva kuna Allah vanowana zvinhuzvikuru. Zvinhu 
izvi  zvinoita  kuti  nhamo  dzacho  dzipere, 
pachinzvimbo  padzo  pouyamufaro  netariro 
dzakanaka,  pamwe  nekushuvira  nyasha  dzaAllah 
nemubairo  wavo,  sezvakatsanangurwa 
neMuporofita  (rugare  nemakomborero  aAllah 
ngazvive  paari)pamusoro  peizvi  muHadith 
yechokwadi apo akataura kuti 


































































































































































 
 «Zvirokwazvo mamiriro emutendi anoshamisa, 
nekuti  mamiriro  ake  ese  akanaka.  Kana  akawana 
zvakanaka  anotenda,  zvobva  zvava  zvakanaka 
kwaari,  uye  kana  akasangana  nematambudziko 
anotsungirira, zvobva zvavawo zvakanaka kwaari. 
Uye  izvi  hazviwanikwi  kune  umwe  kunze  
kwemutendi.» Yakashumwa naMuslim. 

Naizvozvo Muporofita (rugare nemakomborero 
aAllah  ngazvive  paari)  akazivisa  kuti;  mutendi 
anowedzerwa mubairo wake,  nezvakanaka zvake, 
nezvibereko zvemabasa ake muzvese zvinomuwira 
zvemufaro  nenhamo;  nekuda  kweizvi  unowana 
kuti  vanhu  vaviri  vanosangana  nechiitiko 
chimwechete  chakanaka  kana  chakaipa,  vobva 
vasiyana zvakanyanya pamagamuchiriro acho, uye 
izvozvo  zvinoenderana  nekusiyana  kwavo 
mukutenda  kwavo  uye  nemumabasa  avo 
akarurama.  Uyo  anotsanangurwa  nehunhu  huviri 
uhwu  anosangana  nezvakanaka  nezvakaipa 
kuburikidza  nezvatareva  zvekutenda 
nekutsungirira  pamwe  nezvinozvitevera,  anobva 
awana  mufaro  wakanyanya,  nekubviswa 
kwekushushikana  neshungu,  kuzvidya  mwoyo, 
kuora  mwoyo,  nenhamo  yehupenyu,  uye 
anopedzisira awana hupenyu hwakanaka munyika 
ino.  Asi  umwe  anogamuchira  zvaanoda 
nekusatenda,  kuzvikudza,  uye  hudzvinyiriri. 
Nokudaro,  tsika  dzake  dzinotsauka  uye 
anozvigamuchira sezvinoita mhuka, nemakaro uye 
nekukasira. Kunyangwe zvazvo zvakadaro, mwoyo 
wake hauna zororo, asi kuti wakapararira nenzira 
dzakawanda:  wakapararira  nekuda  kwekutya 
kurasikirwa  nezvinhu  zvaanoda,  uye  nekuwanda 
kwezvimhingamupinyi zvinowanzobva pazviri, uye 
nekuda  kwekuti  mweya  haugutsikane,  asi 

unoramba  uchishuvira  zvimwe  zvinhu, 
zvinowanikwa  kana  kuti  zvingasawanikwe.  Uye 
kunyangwe  zvikawanika,  anoramba 
achishushikana  nekuda kwezvikonzero  zvarehwa, 
uye  anogamuchira  matambudziko 
nekushushikana,  nekushaiwa  mwoyo  murefu, 
nekutya,  uye  nekufinhwa.  Saka  usazobvunza 
nezvekutambudzika  kwehupenyu  kunomuwira, 
nezvirwere  zvepfungwa  nehana,  uye  nekutya 
kunogona  kumusvitsa  pamamiriro  ezvinhu 
akaipisisa  uye  pazvinonetsa  zvinotyisa  kwazvo; 
nekuti  haatarisire  mubairo,  uye  haana  mwoyo 
murefu unomunyaradza kana kumurerutsira. 
Uye  zvose  izvi  zvinoonekwa  kuburikidza 
neruzivo,  uye  muenzaniso  mumwechete  werudzi 
urwu,  kana  ukaufungisisa,  uye  ukauisa pamusoro 
pemamiriro  evanhu,  unoona  musiyano  mukuru 
pakati  pemutendi  anoita  zvinodiwa  nekutenda 
kwake,  neuyo  asina  kudaro,  uye  ndekwekuti 
chitendero  chinokurudzira  chaizvo  nyaya 
yekugutsikana  nezvinoraramisa    zvinobva  kuna 
Allah,  uye  nezvavakapa  varanda  vavo  kubva 
munyasha  dzavo  nerupo  rwavo  rwakasiyana-
siyana. 
Saka  mutendi,  kana  achinge  aedzwa  neurwere 
kana urombo, kana nezvimwewo zvinhu zvinogona 
kuitikira munhu wese, iye – kuburikidza nekutenda 
kwake,  kugutsikana,  nekugamuchira 

zvaakagoverwa  naAllah  –  anova  nemoyo 
wakagadzikana.  Haatsvagi  nemoyo  wake  chinhu 
chaasina kunyorerwa. Anotarisa kune avo vari pasi 
pake, haatarise kune avo vari pamusoro pake. Uye 
pamwe  mufaro  wake  nerunyararo  zvinowedzera 
kutopfuura  zveuyo  akawana  zvishuwo  zvose 
zvepanyika, kana asina kupihwa kugutsikana. 
Saizvozvowo  unowana  munhu  uyo  asingaite  
mabasa  anodiwa  nekutenda,  kana  aedzwa 
nehurombo,  kana  kuti  arasikirwa  nezvimwe 
zvezvinodiwa  zvepanyika,  unomuwana  ari 
mukushungurudzika nenhamo huru kwazvo. 
Uye  mumwe  muenzaniso:  Kana  zvinhu 
zvikonzero kutya zvikaitika, uye zvinoshungurudza 
zvikawira  pamunhu,  unowana  uyo  ane  kutenda 
kwechokwadi  akatsiga  pamoyo,  aine  mweya 
wakagadzikana, achikwanisa kuronga nekufambisa 
nyaya  iyi  yamuwira  nezvose  zvaanogona 
pakufunga,  pakutaura,  nepakuita,  akagadzirira 
mweya wake kudambudziko iri  rinoshungurudza. 
Aya  mamiriro  ezvinhu  anozorodza  munhu 
nekusimbisa moyo wake. 
Nekune  rimwe  divi,  unowana  munhu 
asingatende    ari  mumamiriro  akapesana  neaya. 
Kana  zvinhu  zvinotyisa  zvikaitika,  hana  yake 
inovhiringidzika,  tsinga  dzake  dzinodhonzeka, 
pfungwa  dzake  dzinopararana,  uye  anopindwa 
nekutya  kukuru.  Zvinosangana  paari  kutya 

kunobva  kunze  nekushushikana  kwemukati 
kusingagone kutsanangurwa nezvako. Rudzi urwu 
rwevanhu,  kana  vakasawana  dzimwe  nzira 
dzechisikirwo  dzinoda  kudzidzira  kwakanyanya, 
simba  ravo  rinoparara  uye  tsinga  dzavo 
hadzigadzikane.  Izvi  zvinokonzerwa  nekushaya 
kutenda,  uko  kunopa  simba  rekutsungirira, 
kunyanya  mumamiriro  ezvinhu  akaomarara,  uye 
panguva dzinoshungurudza nedzinovhiringidza. 
Uyo  akarurama  nemuiti  wezvakaipa,  pamwe 
chete  nemutendi  neuyo  asingatendi,  vanofanana 
pakuwana  hushingi  hunowanikwa  nekudzidzira, 
uye  pachisikirwo  chinodzikisa  kutya 
nekukurerutsa.  Asi  mutendi  anosiyana  nevamwe 
nekuda  kwesimba  kweImaan  (kutenda)  kwake, 
nekutsungirira  kwake,  kuvimba  kwake  naAllah 
nekuzendamira  kwake  pavari,  uye  nekutarisira 
kwake mubairo kubva kwavari — zvinova zvinhu 
zvinowedzera  hushingi  hwake,  zvinorerutsa 
mutoro  wekutya  paari,  uye  zvinomurerutsira 
matambudziko,  sekutaura  kwakaita  Allah 
vekumusoro-soro vachiti: 
...﴿

























































... ﴾ 
 {...Kana  imi  muchirwadziwa,  zvirokwazvo 
naivowo  vanorwadziwa  sekurwadziwa 
kwamunoitwa; uye mune tarisiro kubva kuna Allah 

yeizvo zvavasina tarisiro nazvo...}  [An-Nisaa:104]. 
Uye vanowana kubva kuna Allah rubatsiro rwavo, 
neyamuro yavo yavakasarudzirwa, netsigiro yavo , 
izvo  zvinoparadza  nekubvisa  kutya.  Uye  Allah 
vekumusoro-soro vakataura kuti: 
...﴿
































﴾ 
 {...Uye  tsungirirai;  zvirokwazvo  Allah  vari 
pamwe nevanotsungirira.} [Al-Anfaal:46]. 
Kuitira  zvisikwa  zvaAllah  zvakanaka 
kuburikidza  nemashoko  nemabasa.  Chimwe  
chezvikonzero  zvinobvisa  kushushikana,  kusuwa 
nekutsutsumwa,  kuitira  zvakanaka  kuzvisikwa 
kuburikidza nekutaura nekuita, pamwe nemhando 
dzose  dzemabasa  akanaka.  Zvese  izvi  mabasa 
akanaka  uye  zvinobatsira.  Uye  kuburikidza  nawo 
Allah vanobvisa kushushikana nekusuwa kune uyo 
akarurama  nemutadzi,  zvichienderana  nemabasa 
acho.  Asi  Mutendi  ndiye  anowana  mugove 
wakakwana  zvakanyanya  kubva  maari,  uye 
chinomusiyanisa  iye  ndechekuti  kuita  kwake 
zvakanaka  kunobva  pakuzvipira  kwake  (kuna 
Allah) nekutarisira mubairo kwake kubva kwavari. 
Nokudaro Allah vanomurerutsira kuita mabasa 
akanaka nekuda kwezvakanaka zvaanotarisira, uye 
vanomudzivirira kubva mumatambudziko nekuda 
kwekuzvipira  kwake  nekutarisira  mubairo  kubva 
kwavari. Allah  vekumusoro-soro vakataura kuti: 












































































































































﴾ 
 {Hakuna chakanaka muzvizhinji zvenhaurirano 
dzavo dzepachivande, kunze kweuyo anoraira kupa 
chipo(swadaqah),  kana  mabasa  akanaka,  kana 
kuyananisa  pakati  pevanhu.  Uye  ani  nani  anoita 
izvozvo  achitsvaga  kufadza  Allah,  zvirokwazvo 
tichamupa mubairo mukuru. 114} [An-Nisaa:114]. 
Saka  Allah  vekumusoro-soro  vakazivisa  kuti 
mabasa ese aya akanaka kune uyo amaita, uye kuti 
kunaka kunounza kumwe kunaka, uye kunodzinga 
huipi, uye kuti mutendi anotarisira mubairo kuna 
Allah,  Allah  vanomupa  mubairo  mukuru,  uye 
chikamu  chemubairo  mukuru:  kubviswa 
kwekushushikana,  kusuwa,  matambudziko 
nezvimwe zvakafanana naizvozvo. 
CHITSAUKO: KUSHINGAIRA PAKUITA 
RIMWE REMABASA ANOBATSIRA KANA 
PAKUWANA RUMWE RUZIVO 
RUNOBATSIRA. 
Uye  chimwe  chezvikonzero  zvekubvisa 
kushushikana  kunokonzerwa  nekusagadzikana 
kwetsinga,  uye  kubatikana  kwemoyo  nezvinhu 
zvinovhiringidza,  kuita  rimwe  remabasa 
anobatsira,  kana  kutsvaga  ruzivo  runobatsira; 
nekuti  zvirokwazvo  izvi  zvinobvisa  moyo    kubva 

pakufungisisa  nezvenyaya  dzinovhiringidza 
munhu.    Uye  pamwe  nekuda  kweizvozvo  anobva 
akanganwa  zvikonzero  zvamukonzera 
kushushikana nekusuwa, mweya wake wofara, uye 
kushingaira kwake kowedzera. Uye chikonzero ichi 
chinowanikwa pakati  pemutendi  neasiri  mutendi. 
Asi Mutendi anosiyaniswa nekutenda kwake, kuzvi 
pira hwake, uye nekutsvaga kwake mubairo kubva 
kuna  Allah  pakubatikana  kwake  neruzivo 
rwaanodzidza kana rwaanodzidzisa, uye nemabasa 
akanaka aanoita. Kana basa iroro riri rekunamata, 
saka kunamata, uye kana riri basa renyika kana kuti 
tsika  yaaperekedza  nechinangwa  chakanaka  uye 
nevavariro  yekutsvaga  rubatsiro  rwayo 
mukuteerera Allah, saka izvozvo zvine simba guru 
rekubvisa kushushikana, kusuwa, nekutsutsumwa. 
Vakawanda sei vanhu vakawirwa nekuzvidya moyo 
nekugara  vari  mukusuwa,  zvikazovapinza 
muzvirwere zvakasiyanasiyana, zvekuti mushonga 
wavo unobatsira  zvikuru  wakazova  (kukanganwa 
chikonzero chakavavhiringa  chacho, chakaita  kuti 
vashushikane,  uye  kubatikana  nebasa  pamabasa 
ake anokosha). 
Uye  munhu  anofanirwa  kuita  chinhu  chinopa 
mweya kugadzikana uye chaanoshuvira, nokuti izvi 
zvinonyanya  kubatsira  pakuwanikwa 
kwechinangwa  ichi  chine  rubatsiro.  Allah  ndivo 
vanoziva zvakanyanya. 

Kuisa pfungwa dzose  pamwechete nekuratidza 
hanya  nebasa  rezuva  iroro:  Chimwe  chezvinhu 
zvinodzinga  kusuwa  nekushushikana  kuisa 
pfungwa  dzese  pakushanda  basa  rezuva  iroro, 
nekuzvidzivisa  kubva  mukufunga  pamusoro 
penguva  inouya,  uye  kusuwa  pamusoro  penguva 
yakapfuura. Nechikonzero ichi Muporofita (rugare 
nemakomborero  aAllah  ngazvive  kwaari) 
akatsvaga  dziviriro  kubva  mukusuwa 
nekushungurudzika.  Nekuti  kusuwa  nekuda 
kwezvinhu  zvakapfuura  zvisingakwanisike 
kudzoserwa kana kugadziriswa hakuna  rubatsiro, 
uye  kushushikana  kunokonzerwa  nekutya 
ramangwana kunogona kukuvadza. Saka muranda 
anofanira  kuisa  pfungwa  dzake  pazuva  iroro, 
nekuti kuisa moyo pane izvi, kunoita kuti mabasa 
apere, uye nekuda kwazvo muranda anonyaradzwa 
kubva mukushushikana nekusuwa. Uye Muporofita 
(rugare nemakomborero aAllah ngazvive kwaari), 
aiti  kana  akuita  aita  du’a,  aikurudzira  kuti  vanhu  
vatsage  rubatsiro  kuna  Allah,  uye  nekushuvira 
nyasha dzake, vozoshanda nesimba nekushingirira 
kuti  zvavanenge  vachinamitira  zvizadziswe.  Uye 
munhu  anofanirwa  kurega  izvo  anenge 
achinamatira kuti zvidzivirirwe; nokuti  kuita du'a 
kuna  Allah  kunofambidzana  nemabasa. Nokudaro 
muranda  anoshingirira  pane  zvinomubatsira 
muchitendero  chake  nepahupenyu  hwepanyika, 

uye  achikumbira  Tenzi  vake  kubudirira 
kwechinangwa  chake,  uye  achikumbira  rubatsiro 
rwavo  pazviri,  sekutaura  kwakaita  Muporofita 
(rugare  nemakomborero  zvaAllah  ngazvive 
kwaari) apo akati: 




















































































































































































 
 Vavarira  kuita  izvo  zvinokubatsira,  uye  tsvaga 
rubatsiro kubva kuna Allah, uye usaore moyo. Uye 
kana  chimwe  chinhu  chikakuwira,  usataure  kuti: 
‘Dai  ndakanga  ndaita  zvakati,  dai  kwakaitika  
zvakati  nezvakati.’  Asi  iti:  ‘Ndizvo  zvakatarwa 
naAllah,  uye  zvavada  ndizvo  zvakaitika.’  Nekuti 
zvirokwazvo  izwi  rekuti  ‘dai’  rinovhura  musiwo 
waSatani.  Yashumwa  naMuslim.  Saka  Muporofita 
(rugare  neMakomborero  aAllah  ngazvive  paari) 
akabatanidza  pakati  pekuraira  kushingairira 
zvinhu  zvinobatsira  mumamiriro  ese,  uye 
kukumbira  rubatsiro  kuna  Allah,  uye  kusazvipira 
kukukundikana,  hunova  husimbe  hunokuvadza, 
nekutambira  kuzvinhu  zvakapfuura, 
nekugamuchira  mutongo  waAllah  nezvavakatara 
kare. 
Uye  vakagova  zvinhu  muzvikamu  zviviri: 
chikamu  chezvinhu  izvo  muranda  anokwanisa 

kushingirira  kuti  azviwane,  kana  kuwana 
zvinokwanisika  mazviri,  kana  kuzvidzivirira  kana 
kuzvirerutsa, saka pachikamu ichi muranda anoisa 
simba  rake  uye  anotsvaga  rubatsiro  kubva  kune 
waanonamata.  Uye  kune  chimwe  chikamu 
chezvinhu chekuti kuita izvi hakakwanisike; pane 
izvi  muranda  ano  dzikama,  nekugutsikana, 
nekuzvitambira.  Uye  pasina  kupokana, 
kuchengetedza  nheyo  iyi  ndicho  chikonzero 
chemufaro  nekubviswa  kwekushushikana 
nekusuruvara. 
Chitsauko: Kuwanza Kurangarira Allah 
Uye  chimwe  chezvikonzero  zvikuru 
zvekufaranuka kwemwoyo nekugadzikana kwawo: 
kurangarira Allah kakawanda. Nekuti zvirokwazvo 
izvozvo  zvine  simba  rinoshamisa  mukufaranuka 
kwemwoyo nekugadzikana kwawo, uye mukubvisa 
kushushikana  pamwe  neshungu  dzawo.  Allah, 
vekumusoro-soro, vakataura kuti: 
...﴿
































 ﴾ 
 {...Zvirokwazvo,  mukurangarira  Allah  ndimo 
munowana  moyo  zororo}  [Ar-Ra'd:28]  Saka 
kurangarira  Allah  kune  mhedzisiro  huru 
pakuwanikwa  kwechinangwa  ichi,  nekuda 
kwekukosha  kwacho,  uye  nekuda 
kwezvinotarisirwa  nemuranda  zvemubairo  wake 
nemugove wake. 

Kutaura nezvemakomborero aAllah ari pachena 
neakavanzika:  Saizvozvowo,  kutaura  pamusoro 
pemakomborero aAllah aripachena neakavanzika, 
nekuti zvirokwazvo kuzviziva nekutaura nezvazvo, 
kunoita  kuti  Allah  vabvise    kushushikana 
nekusuwa.  Uye  zvinokurudzira  muranda  kuti 
atende,  kunova  kuri  pamatanho  akakwirira  uye 
epamusoro-soro,  kunyangwe  dai  muranda  wacho 
ari  murombo  kana  achirwara  kana  mamwe 
marududzi  ematambudziko.  Nokuti  zvirokwazvo, 
kana  akaenzanisa  pakati  pemakomborero  aAllah 
paari  —  ayo  asingaverengeki  pakuwanda  kwawo 
— nedambudziko rinenge ramuwira, dambudziko 
racho  haritomboenzaniswe  zvachose   
nemakomborero acho. 
Asi kana zvinhu zvinorwadza nematambudziko 
zvikawira muranda, uye akaita zvaanofanira kuita 
zvekusimbaradza  moyo  (kutsungirira), 
kugutsikana,  uye  kuzvipira,  kurema  kwazvo 
kunoreruka  uye  mutoro  wazvo  unodzikira.  Uye 
tariro  yemuranda  pamubairo  wacho 
nemaropafadzo  awo,  pamwe  nekunamata  kwake 
Allah  kuburikidza  nekutsungirira  nekugutsikana, 
zvinoita kuti zvinhu zvinovava zvive zvinotapira—
kusvika  pakuti  kutapira  kwemubairo 
kunomukanganwisa kuvava kwekutsungirira.  
Kutarira  avo  vari  pasi  pedu:  Uye  chimwe 
chezvinhu  zvinobatsira  zvikuru  panyaya  iyi, 

kushandisa  gwara  rakarairwa    neMuporofita 
(rugare  nemakomborero  aAllah  ngazvive  paari) 
muHadith yechokwadi, apo akataura kuti: 
























































































































 
 "Tarirai  kune  vari  pasi  penyu,  uye  musatarisa 
kune vari pamusoro penyu, nokuti izvi zvinoita kuti 
musazvidza  zvipo  zvaMwari  zvamunazvo."   
Yakashumwa naMuslim. Nokuti zvirokwazvo kana 
muranda akaisa pamberi pemeso ake maonero aya 
anokudzwa,  anozviona  achipfuura  zvisikwa 
zvizhinji  kwazvo  mukugarika  zvakanaka 
nezvinotevera  zvacho,  uye  muraramo  yake 
nezvinotevera  zvacho,  zvisinei  kuti  mamiriro  ake 
ezvinhu  akaita  sei.  Zvinobva  zvabvisa  kuzvidya 
mwoyo  kwake,  kufunganya  kwake,  pamwe 
nekusuwa kwake, uye zvinowedzera mufaro wake 
nekugutsikana  kwake  nekuda  kwemakomborero 
aAllah aanenge ainawo kupfuura vamwe vari pasi 
pake. 
Pese  apo  muranda  paanonyanya  kufungisisa 
pamusoro  pemakomborero  aAllah  ari  pachena 
neakavanzika,  ezvechitendero  nezvepanyika, 
anoona kuti Tenzi vake vakamupa zvakanaka uye 
vakamudzivirira  kubva  kune  zvakaipa 
zvakawanda, uye pasina kupokana, izvi zvinobvisa 
kusuwa    nekushungurudzika,  uye  zvichiunza 

mufaro. 
CHIKAMU: KUEDZA KUBVISA 
ZVIKONZERO ZVINOUNZA KUSHUSHIKANA, 
UYE KUTSVAGA ZVIKONZERO ZVINOUNZA 
MUFARO.  
Uye  pakati  pezvikonzero  zvinounza  mufaro 
nekubvisa  kushushikana  nekusuwa,  pane  kuedza 
kubvisa  zvikonzero  zvinounza  kushushikana  uye 
kutsvaga  zvikonzero  zvinounza  mufaro.  Izvi 
zvinoitwa  nekukanganwa  matambudziko  apfuura 
asingagoni kudzoserwa, uye nekuziva kuti kufunga 
zvakanyanya pamusoro pawo chinhu chisina basa 
uye chisingaiti, uye kuti kuita izvozvo upenzi. Saka 
munhu  anorwisa  moyo  wake  kuti  arege  kufunga 
nezvazvo,  uye  zvakare  anorwisa  moyo  wake  kuti 
arege  kunetseka  nezveramangwana—
sokufungidzira  urombo,  kutya,  kana  zvimwe 
zvinhu zvisingafadzi zvaanofungidzira muhupenyu 
hwake huchauya. 
 Saka  anoziva  kuti  zvinhu  zvenguva  inouya 
hazvizivikanwi—zviVe  zvakanaka  nezvakaipa, 
tariro  nemarwadzo—uye  kuti  zviri  mumaoko 
aAllah van  emasimba  ose,  vane hungwaru hwese, 
kwete mumaoko evanhu kunze kwekuti vanoedza 
kutsvaga  zvakanaka  zvazvo  uye  kudzivirira 
zvakaipa  zvazvo.  Uye  muranda  anoziva  kuti  kana 
akabvisa  pfungwa  dzake  pakunetseka 

nezveramangwana  rake,  akavimba  naAllah 
mukugadzirisa  zvinhu  zvake,  akawana  zororo 
maari—kana  akaita  izvozvo,  mwoyo  wake 
uchanyaradzwa,  hupenyu  hwake  huchanaka,  uye 
kufunganya nekuzvidya mwoyo kwake kuchapera.  
Kushandisa  du'a:  Uye  chimwe  chezvinhu 
zvinobatsira  zvikuru  pakufungisisa 
nezveramangwana, kushandisa munyengetero uyu 
waigara  uchiitwa  neMuporofita  (rugare 
nemakomborero aAllah ngazvive paari) wekuti: 














































































































































 
































 
 «(Allahumma  aslih  lii  diinii  alladhi  huwa 
iswmatu amrii wa aswlih lii dun’yaay allatii fiihaa 
maashii wa aslih lii aakhiratii allatii ilayha maadii 
waj’ali  hayaatah  ziyaadatan  lii  fi  kulli  khayri  wal 
mawta  rahatan  lii  min  kulli  sharr)O  Allah, 
ndigadzirirei  chitendero  changu,  icho  chinova 
chidziviriro  chezvinhu  zvangu  zvese,  uye 
ndigadzirirei  nyika  yangu,  iyo  mairi  mune 
mararamiro  angu,  uye  ndigadzirirei  hupenyu 
hwangu hwemushure mekufa, kwandichadzokera. 
Itai  kuti  hupenyu  huve  muwedzero  wezvakanaka 
zvese  kwandiri,  uye  rufu  ruve  zororo  kwandiri 
kubva muzvakaipa zvese.» Yakashumwa naMuslim. 

Uye saizvozvowo mashoko avo ekuti: 































































































 
 (Allahumma rahmataka Arjuu falaa takilnii ilaa 
nafsii twarfata ayni wa aswlih lii sha’nii kullahaah 
Laa ilaaha illaa anta)O Allah, ndinovimba nenyasha 
dzenyu,  saka  musandisiye  ndiri  ndega  kunyange 
kwechinguva  chidiki,  uye  gadzirai  zvinhu  zvangu 
zvose.  Hakuna  anokodzera  kunamatwa  kunze 
kwenyu.”  Yakashumwa  naAbu  Dawuud  neisnaad 
yakanaka.    Zvino  kana  muranda  akatsungirira 
nedu'a  iri,  iro  rine  kugadzirika  kweramangwana 
rwake  rwechitendero  nerwenyika  ino,  achizviita 
nemoyo  wese  nevavariro  yechokwadi,  pamwe 
nekushingaira  kwake  mukuita  zvinounza izvozvo, 
Allah  vachamuzadzisira  zvaakumbira, 
nezvanotarisira,  uye  nezvaakashandira,  uye 
kushushikana kwake kuchashanduka kuva mufaro. 
Chitsauko: Kufungidzira Zvinhu 
Zvakaipisisa Zvinogona Kuitika 
Uye chimwe chezvikonzero zvinobatsira zvikuru 
pakubvisa  kuzvidya  mwoyo  neshungu,  kana 
muranda  asangana  nerimwe  rematambudziko, 
ndechekuti  anofanira  kushanda  nesimba 
mukuedza kurideredza, mukufungidzira mamiriro 
ezvinhu  akaipisisa  anogona  kuguma  aitika,  uye 









[image: ] 
21 
ogadzirira pachezvake kusangana nazvo. Kana aita 
izvozvo, ngaashande mukuderedza izvo zvinogona 
kurerutswa  maererano  nekugona  kwake.  Saka 
nekugadzirira  uku  uye  nekushanda  uku 
kunobatsira,  shungu  dzake  nekusuwa  kwake 
zvinopera,  uye  kushanda  ikoko  kunenge  kuri 
mukuunza  zvinobatsira,  uye  mukudzivirira 
zvakaipa zvanogona kudzivirira. 
Saka kana zvikonzero zvekutya, nezvezvirwere, 
uye  zvehurombo,  nekushaiwa  kwezvinhu 
zvakasiyana-siyana  zvaanoda  zvamuwira, 
ngaazvigamuchire  nerugare  achiita  kuti  moyo 
wake ujairane nazvo, kunyangwe kusvika padanho 
rakanyanya  rinogoneka.  Nokuti  zvirokwazvo 
kugadzirira  moyo  kuti  utsungirire  matambudziko 
kuno  arerutsa  uye  kunobvisa  kuoma  kwawo, 
zvikurusei kana akazvipa  basa rekurwisana nawo 
zvichienderana  nekukwanisa  kwake.  Saka  paari 
panosangana  kugadzirira  moyo  pamwechete 
nekushingaira  kunobatsira,  uko  kunomubvisa 
kubva  mukufungisisa  nezvenjodzi,  uye 
anozvisimbisa mukuvandudza simba  rekurwisana 
nematambudziko, achizviita izvi achivimba pazviri 
naAllah uye aine chivimbo chakanaka  mavari. Uye 
pasina kupokana, zvinhu izvi zvine pundutso yazvo 
huru  mukuwanisa  mufaro  nekuzorodzwa 
kwemoyo, pamwechete nemubairo unokurumidza 
neuchanonoka  uyo  unotarisirwa  nemuranda.  Uye 

izvi  zvinoonekwa  pachena,  uye  zvakaitika 
kakawanda zvikuru kune avo vakazviedza. 
Chitsauko: Simba remoyo, 
nekusavhiringidzwa uye 
nekusazungunuswa kwawo. 
Mumwe mushonga mukurusa unorapa zvirwere 
zvemoyo  zvinokonzerwa  nekushushikana,  kwete 
izvozvo  chete  asiwo  wezvirwere  zvemuviri, 
kusimba  kwemoyo  pamwe  nekusavhiringidzika 
kwawo,  kana  kukanganiswa  kwawo  nezvinhu 
zvisiri  zvechokwadi,  nezvekufungidzira  
zvinounzwa  nepfungwa  dzakaipa.  Hasha 
nekuvhiringidzika  kwepfungwa  ndizvo  zvimwe 
zvezvikonzero  zvinorwadza  kwazvo.  Uye  uyo 
anofungidzira  kana  kutarisira  kuitika  kwenhamo 
nekupera  kwezvinhu  zvinodikanwa,  izvozvo 
zvinomuisa  mukushungurudzika  nekusuwa 
kukuru,  uye  zvinokonzeresa  zvirwere  zvemwoyo 
nemuviri,  kukundikana  kwepfungwa,  uko  kune 
mhedzisiro  yakaipa  iyo  vanhu  vakatoona 
kukuvadza kwayo kwakawanda. 
Kuvimba  naAllah:    Pese-pese  moyo  pauno 
tarisira  kuna  Allah,  uchivimba  navo,  uye  usina 
kuzvipira  kune  fungidziro  dzisina  maturo  kana 
kutongwa nekufungidzira zvakaipa, uye ukavimba 
naAllah  nechido  chekuwana  nyasha  dzavo, 
kuburikidza  naizvozvo  unozvidzivirirwa  kubva 

mukushushikana nekusuwa, uye zvirwere zvizhinji 
zvemuviri  nezvemoyo  zvinopera  paari,  uye  moyo 
unowana  simba,  zororo,  nemufaro  zvisingagoni 
kutsanangurwa.Zvipatara  zvizhinji  zvakazara 
nevarwere  vanotambudzwa  nezvinhu  zvisipo 
zvinongofungidzirwa  uye  nepfungwa 
dzinoparadza,  uye  zvinhu  izvi  zvakakanganisa 
moyo yevane simba vazhinji, tisingatauri nezveavo 
vasina  simba,  uye  zvakakonzera    hupenzi 
nekupenga.  Akaponeswa  ndiye  uyo  akapuhwa 
hutano  hwakanaka  naAllah  nekumutungamirwa 
mukurwisa  mweya  wake  kuti  awane  nzira 
dzinobatsira dzinopa moyo simba, uye dzinobvisa 
kunetseka  kwawo.Allah  vekumusoro-soro 
vakataura kuti: 
...﴿




































...﴾ 
 “...Uye  ani  nani  anovimba  naAllah,    Ivo 
vanomukwanira...”  [At-Talaaq:3]  Zvinoreva  kuti, 
vanomukwanira  panyaya  dzake  dzese 
dzinomukoshera  dzine  chekuita  nechitendero 
chake, uye nehupenyu hwake hwepanyika. 
Saka, munhu uyo anovimba naAllah aine moyo 
wakasimba; haakanganiswe nepfungwa dzenhema, 
uyewo  haashungurudzwi  nezviitiko  nekuda 
kwekuziva  kwake  kuti  izvozvo  zvinobva 
mukushaya simba kwemweya, nemuutera nekutya 
kusina hwaro. Uye pamusoro peizvozvo anozivawo 

kuti  Allah  vakavimbisa  kukwanira  kwakakwana 
kune  uyo  anovimba  navo.  Nokudaro  anovimba 
naAllah  uye  anodzikama  nevimbiso  yavo,  saka  
kushushikana  kwake  nekufunganya  kwake 
kunopera;  nokudaro  kuoma  kwezvinhu 
kunoshanduka  kuita  kureruka,  kusuwa  kwake 
kuita  mufaro,  uye  kutya  kwake  kuita  runyararo. 
Saka  tinokumbira  kwavari,  ivo  vekumusoro-soro, 
hutano  hwakanaka,  uye  kuti  vatipe  nyasha 
dzesimba  remoyo  nekutsiga  kwawo,  pamwe 
nekuvimba  mavari  kwakakwana  uko  Allah 
vakavimbisa  vanhu  vako  zvakanaka  zvese, 
nekubviswa  kwezvinhu  zvese  zvinovengwa 
nekukuvadza. 
Chikamu: Kugadzirira moyo kuti ujairire 
kukanganisa kwevamwe. 
Muporofita  (runyararo  nemakomborero  aAllah 
ngazvive paari) akati: 






































































 
 “Mutendi  wechirume  ngaarege  kuvenga 
mutendi  wechikadzi;  kana  akasafarira  hunhu 
humwe  maari,  anogutsikana  nehumwe.” 
Yakashumwa naMuslim. 
Zvinhu zviviri zvinobatsira: 
Chimwe  chacho:  Inhungamiro  pamabatiro 
emudzimai, hama, shamwari, waunodyidzana naye, 
uye  wese  munhu  ane  hukama  newe.  Uye 

ndezvekuti unofanira kuzvijidza kuziva vanhu vese 
ava  havashaye  hurema,  kana  kusakwanira,  kana 
chinhu  chausingafarire.  Kana  uchinge  wawana 
izvozvo,  unofanira  kuenzanisa  chinhu  ichocho 
nezvinosungirwa pauri kana zvinokodzera kwauri 
maererano nekusimbisa hukama, nekuchengetedza 
rudo,  kuburikidza  nekurangarira  hunhu  hwake 
hwakanaka,  nezvinangwa  zviri  muhukama 
hwenyu,  zvingava  zvenyu  pachenyu  kana 
zveruzhinji. Uye nekuda kwekufuratira uku zvisina 
kunaka nekucherechedza zvakanaka, hushamwari 
nehukama  zvinogara  zvakasimba  uye  kwenguva 
refu,  uye  rugare  rwakakwana  runowanikwa 
kwauri. 
Chinhu chechipiri chinobatsira:  ndiko kubviswa 
kwekusuwa  nekushushikana,  nekusara 
kwerunyararo, nekutsungirira mukuramba uchiita 
kodzero  dzinosungirwa    pamwe 
nedzinokurudzirwa,  nekuwanikwa 
kwekugadzikana  pakati  pemativi  maviri.  Uye  uyo 
asingatungamirirwe  neizvi  zvakataurwa 
neMuporofita  (rugare  nemakomboreroaAllah 
ngazvive  paari)  -  asi  anoita  zvinopesana  nazvo 
achitarisa  zvisina  kunaka,  asingaone  zvakanaka  -, 
zvechokwadi  achava  nekushushikana,  uye 
zvechokwadi  rudo  ruri  pakati  pake  neuyo 
waanenge  aine  hukama  naye  ruchakanganisika, 
uye kodzero dzakawanda idzo mumwe nemumwe 

wavo aifanira kuchengetedza dzinogurwa. 
Uye  vanhu  vazhinji  vane  vavariro  huru 
vanozvijaidza  kugadzikana    kana  kwaitika  njodzi  
nezvinhu zvinovhundutsa. Asi panyaya diki dzisina 
kukosha vanova nekusagadzikana, uye kudzikama 
kwemoyo yavo kunovhiringika. Chikonzero cheizvi 
ndechekuti vakagadzirira moyo yavo nyaya hombe, 
vakasiya  kusimbisa  moyo  yavo  panyaya  diki, 
nokudaro  zvakazovakuvadza  nekukanganisa 
runyararo  rwavo.  Saka  munhu  akangwara 
anofanira  kusimbisa  moyo wake  pazvinhu  zvidiki 
pamwe  nezvikuru,  achikumbira  Allah  rubatsiro 
pazviri,  uye  kuti  vasamusiye  pasi  pesimba  rake 
kunyangwe  kwenguva  diki  yakaita  sekubwaira 
kweziso.  Zvikadaro,  chinhu  chidiki  chinoreruka 
kwaari, sekureruka kwakaita  chinhu chikuru. Uye 
anoramba ari akagadzikana pamweya, akadzikama 
pamoyo, uye ari murugare. 
CHIKAMU: KUSATEVEDZERA PFUNGWA 
DZINOSHUNGURUDZA 
Munhu  akachenjera  anoziva  kuti  hupenyu 
hwake  chaihwo,  hupenyu  hwemufaro 
nekudzikama,  uye  kuti  hupfupi  zvikuru.  Saka 
haafaniri  kuhupfupikisa  zvakare  nekushushikana 
nekuzvirega  achinyura  mumatambudziko,  nokuti 
izvozvo zvinopesana nehupenyu hwakarurama uye 
hwakanaka.  Zvinoita  kuti  hupenyu  hwake  huome 

kana  chikamu  chikuru  chahwo  chichipambwa 
nekushushikana nenhamo. Uye panyaya iyi hapana 
musiyano  pakati  pemunhu  akarurama  nemuiti 
wezvakaipa.  Asi  mutendi  ndiye  ane  mugove 
mukurusa  pakuzadzisa  hunhu  uhu  hwechokwadi, 
uye  ane  mugove  unobatsira  muhupenyu  huno 
nepahupenyu huchauya. 
Kuenzanisa  pakati  pemakomborero  aAllah 
nematambudziko  anomuwira: Uye  zvinofanirawo, 
kana  munhu  awirwa  nedambudziko,  kana  kuti 
achiritya,  kuti  aenzanise  pakati  pemamwe 
makomborero  ose  aanenge  ainawo,  angave 
ezvechitendero  kana  ezvenyika,  nedambudziko 
iroro rinenge ramuwira. Zvino pakuita enzaniso iyi, 
panobuda  pachena  kuwanda  kwemakomborero 
aanenge  ainawo,  uye  hudiki  hwedambudziko 
racho. 
Saizvozvowo,  anoenzanisa  pakati  pezvaanotya 
kuti zvingamukuvadze, nezvaanofungidzirawo kuti 
zvingangoitika  zvakakura  zvekuchengetedzwa 
kwake kubva pazviri; saka haaregi fungidziro isina 
simba  ichikunda  fungidziro  dzakawanda  dzine 
simba.  Uye  nenzira  iyoyo,  kushushikana  kwake 
nekutya kwake zvinobva zvapera. Uye anoongorora 
zvinogona  kunyanya  kumuwira,  ogadzirira  moyo 
wake  kuti  azvigamuchire  kana  zvikaitika,  uye 
anoedza    kudzivirira  izvo  zvisati  zvaitika,  uye 
kubvisa kana kurerutsa izvo zvatoitika. 

Kukanganisirwa  nevanhu  inove  mhosva  yavo  , 
chero bedzi usingazviremedze nazvo: Pane zvinhu 
zvinobetsera,  kuva  unoziva  kuti  kutadzirwa 
kwaunoitwa  nevanhu,  kunyanya  mumashoko 
akaipa,  hakukukuvadzi  iwewe  asi  kunovakuvadza 
ivo. Kunze kwekunge iwe wazvipa basa rekufunga 
nezvazvo,  uye  wazvitendera  kuti  zvitonge 
manzwiro  ako;  ipapo  zvinobva  zvakukuvadza 
sekukuvadzwa  kwavanoitwa  ivo.  Asi  kana  iwe 
ukasazvipa  hanya,  hapana  pazvinokukuvadza 
zvachose. 
Natsurudza  hupenyu  hwako  nepfungwa 
dzinobatsira:    Ziva  kuti  hupenyu  hwako 
hunotevedzera  pfungwa  dzako.  Kana  pfungwa 
dzako  dziri  dzezvinhu  zvinokupa  rubatsiro 
muchitendero  chako  kana  muhupenyu  hwako 
hwepasi pano, naizvozvo hupenyu hwako hunova 
hwakanaka  uye  huzere  mufaro.  Kana  zvisina 
kudaro,  hauwane  hupenyu  hwakanaka  uzere 
mufaro. 
Kuti  mabatiro  ako  ave  nekuda  kufadza  Allah, 
,Kuti  zvose  zvaunoita  unofanira  kuzviitira  Allah, 
kwete  kuitira  vanhu:  Chimwe  chezvinhu 
zvinobatsira  zvikuru  mukubvisa  kushushikana 
ndechekuti uzvijaidze kusatsvaga kutendwa kunze 
kwekubva kuna Allah. Saka, paunoitira zvakanaka 
kune uyo ane kodzero pamusoro pako kana kune 
uyo  asina,  ziva  kuti  uku  kushandidzana  kunenge 

kuri  pakati  pako  iwe  naAllah.  Naizvozvo,  usava 
nehanya  nekuva  unotendwa  neuyo  wawaitira 
nyasha, sekutaura kwakaita ivo Allah vekumusoro-
soro  maererano  nevanhu  vavakasarudza  pakati 
pezvisikwa zvavo vachiti: 
﴿






















































﴾ 
 {Zvirokwazvo  tinokudyisai  nekuda  kufadza 
Allah  chete;  hatidi  mubairo  kubva  kwamuri  kana 
kutendwa. 9} [Al-Insaan:9]. 
Izvi  zvinonyanya  kukosha  pakubata  kwako 
nemhuri  nevana  vako  nekuda  kwekuti  mune 
ukama  hwakasimba.  Kana  ukagadzirira  mwoyo 
wako  pakubvisa  zvakaipa  kwavari,  unenge  wapa 
zororo uye wawanawo zororo. Chimwe chinounza 
zororo  ndekutora  tsika  dzakanaka  nekushanda 
nadzo zvichibva mukuda kwemwoyo wako, pasina 
kuzvimanikidza kunokupedza simba nekukushaisa 
mufaro,  zvinoita  kuti  udzokere  usina  chawawana 
nekuti  wakatora  nzira  yakamonyoroka.  Uhwu 
ndihwo  uchenjeri:  kuti  utore  zvinhu  zvakaoma 
(zvakasviba) woita kuti zvive zvakanaka (zvichene) 
uye  zvinotapira.  Nekuita  izvi,  mufaro  wako 
unowedzera, uye kusuwa kunopera. 
Kuita  zvinhu  zvine  pundutso,  kwete 
zvinokuvadza:  Isa  zvinhu  zvinobatsira  pamberi 
pako, uye shingirira kuzvizadzisa, uye usapa hanya 
kune  zvinhu  zvinokuvadza;  kuitira  kuti  pfungwa 

dzako  dzisafunge  nezvezvikonzero  zvinounza 
kushushikana  nekusuwa.  Tsvaga  rubatsiro  kubva 
mukuzorora  pamwe  nekuunganidza  pfungwa 
dzako nemoyo wako pakuita pamabasa anokosha. 
Kupedza  mabasa  ipapo  ipapo:  Chimwe 
chezvinhu  zvinobatsira  kupedzisa  mabasa 
pakarepo,  kuti  ugova  nenguva  yakasununguka 
mune  ramangwana;  nokuti  mabasa  kana  asina 
kupedziswa, mabasa ekare asara anoungana pauri, 
ozowedzerwa neanotevera,  zvinobva  zvakuomera 
zvikuru.  Asi  kana  ukapedzisa  chinhu  chimwe 
nechimwe  panguva  yacho,  unosvika  pazvinhu 
zveramangwana  uinesimba  rekufunga 
pamwechete nesimba rekushanda. 
Kuronga  zvinofanirwa  kutanga  maererano 
nekukosha  kwazvo  uchibatsirwa  nekubvunza 
mazano  evamwe:  Zvakakodzera  zvikuru  kuti 
usarudze  pamabasa  anobatsira,  uchitanga 
neanonyanya  kukosha  wozotevera  neanotevera 
mukukosha  kwawo.  Uye  siyanisa  pakati 
pezvinodiwa  nemweya  wako  nezvaunoshuvira 
zvakanyanya, nekuti zvakapesana nazvo zvinounza 
kufinhwa,  kuneta,  pamwe  nekusuwa.  Uye  tsvaga 
rubatsiro  mune  izvi  kuburikidza  nepfungwa 
dzakarurama  uye  nekubvunza  vamwe  mazano, 
nekuti  haazvidembi  uyo  anobvunza  mazano 
evamwe.  Uye  nyatsoongorora  zvaunoda  kuita. 
Zvino  kana  wawana  pundutso    mazviri  uye 

watsunga,  isa  chivimbo  chako  muna  Allah. 
Zvirokwazvo,  Allah  vanoda  avo  vanoisa  chivimbo 
chavo mavari. 
Uye  kurumbidzwa  kwese  ndekwa  Allah,  Tenzi 
wezvisikwa zvose. 
Uye  tsitsi  dzaAllah  nerugare  ngazvive  kune  
mutungamiri  wedu  Muhammad,  pamwe  nemhuri 
yake, nemaSwahaba ake. 
 
***

